Šarapova i Agassi ostvarili pobjede na prvom danu US Opena
Pobjede na Flushing Medowsu ostvarili i Ivo Karlović, Ivan Ljubičić i Ivana Lisjak, ispale Jelena Kostanić i Sanda Mamić
Amerikanac Andre Agassi i do jučer prvoplasirana tenisačica svijeta Marija Šarapova na prvom su danu ovog turnira zabilježili pobjede. Agasi je savladao Rumunja Razvana Sabaua sa 6:3, 6:3 i 6:3. Ruska tenisačica, koja je je jučer prepustila prvo mjesto ponovno Amerikanki Linsday Davenoport, u New Yorku je savladala Grkinju Eleni Daniilidou sa 6:1 i 6:1. Pobijedio je i Ivo Karlović i to Amerikanca Mardyja Fisha u kasnom meču sa 7:6, 6:3, 7:5 i 7:6. Ivan Ljubičić također je pobjedom otvorio posljednji Grand Slam turnir sezone. Ljubičić, koji je postavljen za 18. nositelja, pobijedio je Nijemca Tobiasa Summerera 6:3, 7:6, 6:3. Hrvatski tenisač će u dvoboju drugog kola igrati protiv Francuza Cyrila Sulniera, koji je savladao Janka Tipsarevića iz Srbije I Crne Gore. Ovo je Ljubičiću sedmi nastup na US Openu, a do sada mu je najveći uspjeh bio plasman u drugo kolo. Jelena Kostanić nije uspjela preskočiti prvu prepreku. Talijanka, Francesca Schiavone bila je bolja i bez većih problema je slavila 6:2, 7:5. U premijernom nastupu na Flushing Medowsu Sanda Mamić je izgubila od Marie Vento-Kabchi 6:1, 3:6, 3:6 Nakon što su Jelena Kostanić i Sanda Mamić upisale poraze, Ivana Lisjak je u svom premijernom nastupu u Flushing Medowsu pobijedila Francuskinju Emilie Loit 1:6, 6:4, 6:3. U drugom kolu igrat će protiv Ruskinje Ekatarine Bičkove koja je pobijedila braniteljicu naslova sunarodnjakinju Svetlanu Kuznetsovu 6:3, 6:2. Inače recimo i to da je Kuznjetcova postala prva žena koja brani titulu i koja je eliminirana u prvom kolu u povijesti ovog turnira.